আভাস্বর-চিত্ত
আভাস্বর-চিত্ত (সংস্কৃত: आभास्वर-चित्त, তিব্বতি: འོད་གསལ་གྱི་སེམས་) বা প্রভাস্বর-চিত্ত হলো বৌদ্ধ দর্শন অনুসারে প্রভাময় মনের প্রকৃতি। এটি একটি বৌদ্ধ শব্দ যা শুধুমাত্র পালি ত্রিপিটকে খুব কমই দেখা যায়, কিন্তু মহাযান সূত্রে এবং বৌদ্ধতন্ত্রের কেন্দ্রে এটি সাধারণ। এটিকে বিভিন্নভাবে "উজ্জ্বল প্রভাময় মন" বা "স্বচ্ছ প্রভাময় মন" হিসাবে অনুবাদ করা হয় যখন সম্পর্কিত শব্দটি "স্বচ্ছ জ্ঞান" হিসাবেও অনুবাদ করা হয়, অথবা তিব্বতি বৌদ্ধ প্রেক্ষাপটে "প্রভাময়" বা, পূর্বএশীয় প্রেক্ষাপটে "বিশুদ্ধতা"। থেরবাদ সম্প্রদায়টি "উজ্জ্বল মন"কে ভবঙ্গ হিসেবে চিহ্নিত করে, থেরবাদ অভিধম্মে প্রস্তাবিত একটি প্রথম ধারণা। মহাযানের পরবর্তী সম্প্রদায়গুলি এটিকে বোধিচিত্ত ও তথাগতগর্ভ দিয়ে চিহ্নিত করে। বৌদ্ধতন্ত্র, মহামুদ্রা, ও জোগচেনের দর্শন এবং অনুশীলনে মনের আভা কেন্দ্রীয়ভাবে গুরুত্বপূর্ণ।